Аутор: Нада Симић  
Школа: Филолошка гимназија III7  
Назив рада: Отвори очи и погледај  
Категорија: Креативни текст  
Телефон: 0638830561  
Имејл: nada2004nadica@gmail.com

***Отвори очи и погледај***

1. ИСКОНСКИ

Светлост је кроз миленијуме била један од најважнијих аспеката људског живота. Прве примере можемо наћи у многим религијама широм света. На пример бог Ра у Египту, богиња Аматерасу у Јапану, астечки бог Куетзалцоатл и још много примера у разним религијама…

Светлост сазнања као примарни инстинкт људског соја и потреба за сазнањем о разним стварима кроз еоне, о томе одакле смо, ко смо, шта смо, и на крају најшире питање где се ми налазимо. Идемо да тражимо да истражујемо, налазимо, сазнајемо, узнемиравамо… Где пловимо свете, кормилару без кормила, усидри нас без сидра. Куда иде овај свет, овај завијен пут, увијен у плаценту рођења нове идеје новог пута увијеног као мождане вијуге мозга, изокренутог наопачке, пуног снова амбиција, светова светлости и изгубљености у самом себи…

Сунчева светлост је увак била једна од најважнијих светлости за човека, са њом устајемо ујутру, а у њеном одсуству идемо на починак. Буди и успава ме по потреби наравно, али не када узмемо судбу нашу у руке наше несигурне, али са великом жељом… Буди нас да устанемо да нешто ново постигнемо, да добацимо више него јуче, да превазиђемо себе и самима себи границе наметнуте. Помози нам да се осилимо да растргемо ове ланце што нас вежу, што наша крила спутавају, спуштају. Не, нећемо им дати, не нећемо им дозволити, отргнућемо се …

Сунчева светлост као покретач биљака да стварају кисеоник и омогућују нам живот на планети Земљи. Биљке лепе, што их за џабе режемо и спутавамо их да оне нама помажу, свесно их одбијамо док оне нама дају супстанцу неопходну за живот, за наше стварање и за наше светлости и светове, ми их узимамо здраво за готово.. Јел ће се оне окренути против нас? Хоће ли кренути да производе отрове, да нас гуше и даве као ми њих? Да ли ће нас сасећи у корену? Хоће ли нас довести до изнемоглости као ми њих? Зашто их се не плашимо? Зашто их не поштујемо?

Сутра, сутра ће бити боље…

Сунчева светлост као један од најбољих извора зелене енергије, коју смо тек у скорије

време почели да користимо. Сунце које нам даје неопходну енергију, Сунце које нам омогућава да не трујемо нашу планету, Сунце које нам даје све неопходно, а пак ми га занемарујемо, стављамо га у страну, скрајнуто као тринесто прасе, невољено и не поштовано онолико колико заслужује. Треба да прихватимо дарове које нам Сунце даје сваким својим поновним рађањем, а не да их свесно одбијамо и игноришемо.

Сунчева светлост као симбол наде и новог почетка сваког дана. Сунчева светлост као давалац новог живота, рађање и умирање заједно са њом као вилини коњици који деликатно на површини воде играју плес живота и смрти, док не зађе Сунце и њихов живот згасне. Сунчева светлост, када је била одсутна после удара метеора, згаснуо је сав живи свет на овој блаженој планети.

Светлост сазнања као људска незасита жеђ за знањем и сазнањем о себи као и о другима и својој околини. Светлост сазнања која још лежи неоткривена, чекајући да са ње скинемо тај вео незнања и откријемо је у њеној правој форми. Светлост сазнања која сваки дан излази свуда око нас.

Светлост сазнања малог детета које тек почиње да спознаје свет и узима конце живота у његове танушне ручице.

Светлости сазнања које смо стекли кроз године и године еволуције и незаустављивости.

Светлост сазнања која пробија границе наше реалности и брише сваки ослонац који имамо чинећи нас изгубљеним у простору, само можемо да упијамо оно што нам свет приказује, да се изгубимо у вихору боја које увиру и изнова се рађају пред нашим очима.

Светлост сазнања коју увек треба изазивати и преиспитивати. Да ли можемо веровати очима нашим? Да ли можемо веровати другима? Да ли верујемо сами себи?

Светлост сазнања која нам увек помаже у свакодневним активностима коју узимамо здраво за готово… Колико је требало да се открије да је нека врста воћа опасна или добра, да ли би знали како да се оријентишемо у простору и времену…

Светлост после тмурног дана, мирис земље после кише, покошене траве, трчање кроз пшенична поља, сензације, осети…

Свет који нестаје и који се рађа изнова и изнова, врши константну метаморфозу себе у нешто непоновљиво и иреално, тајне природе која нас њеним чудима изненађује из дана у дан. Нека врста настаје, нека врста умире. Природа коју поново откривамо изнова и изнова, чије тајне никада нећемо открити, можемо да заријемо наше канџе радозналости у њену срж, али да ли ћемо је у потпуности сазнати, хоћемо ли сазрети довољно да је схватимо, и да ли је уопште и мало знамо? Да ли се она одстранила или отуђила од нас?

Наша прошлост је била нечија садашњост, наша садашњост ће бити нечија прошлост, а наша будућност ће бити нечија садашњост.

Да ли смо само ми, сами овде?

Хоћемо ли? - Хоћемо.

Светлост ка којој тежимо целог живота, нечија светлост је постизива, док је светлост другога недостижна, заувек изгубљена у мору идеја, нечија изопачена, претворена у нешто што више није светлост, да ли је свет или лост, то нико не може одредити, а нечија нас заслепљује својом блиставошћу.

Шта је оно људско оно примарно, исконско, да ли ми то и данас осећамо, да ли се оно исконско изопачило? Да ли је то исконско нестало ? или се и даље кува у вима нама, спремно да искочи када се правила уклоне? Је ли оно ту, да ли нас зна, да ли ми знамо њега?

Свет који нестаје и свет који се рађа, свет који тек чека да буде измишљен, испуњен светлошћу тамом и … Свет који нестаје са нестанком сваког од нас, светови, као светлост велеграда се константно пале и гасе, пуцају, изничу, извиру, заслепљујући, или тихи као лист када само мало заталаса површину воде.

Светови који су и наши и ваши или само моји, светови који постоје само у мени, светови који су ту само за мене и само да би ја постојала и била у њима, или се поигравала са њиховим судбинама и мрсила конце судбе њихове неславне. Светови које сам ја направила, и које су други направили, трају онолико дуго колико траје свећа која живот чини, када она изгори, изгорели су светови, заувек изгубљени, у нечему плавом.

Дај ми да те видим дај ми да завирим у твој мајушни свет, дај да ге погледам изнутра и споља, да га раставим и поново саставим, да упознам сваки његов ћошаки завијутак, да га препознам иако га не видим, да га осетим да му знам сваки осећај, осет, и сваку његову мисао, жељу наду, и све светове које он ствара, да могу да га предвидим, засити моју исконску радозналост.

Наша свест бруји као пчелињак, свака празнина саћа попуњена медом знања

Исконско…………..Исконско…………………….Исконско

2. НАШЕ

Светлост камера које су уперене у нас константно. Мишљења, као оштрице ножа уперене у нас, а ми их гледамо и како ко, прихвати, одбије, или се обавије у метални оклоп и пусти да га пробадају, али на крају крајева и тај метални оклоп попусти, и пусти све те ножеве да се зарију у меко место мучног изложеног тела. Данашња деца коју родитељи од малена снимају и каче на друштвене мреже и од прегледа тога, скупљају новац … питање је да ли ће дете знати лице родитеља свога или само како му изгледа маска од телефона или објектив од камере. Светлости, осветли лице!

Светлост треба да допире до сваког дела света, и да све буде разоткривено и познато, али и данас када се све ''зна'', ништа се заправо не зна. И када светлост хоће да продре у све делове света, тама која се увек намеће и једе ту светлост, та тама хпће све више да сакрије да прикрије свет и природу у њеној најгорој и најизопаченијој форми коју смо ми сами створили, коју смо направили нашом похлепом и менталитетом да једни треба да живе на конту других, да друге тгреба уништавати згасити њихову светлост, згасити њихове светове зарад наших. Зашто се то крије? За чију корист се то крије? Сво то сиромаштво, беда у којој људи живе због похлепе великих.

Светлост коју ми угрожавамо, она која нас храни а ми њену плодоносну руку гриземо. Цео овај свет уништавамо нашим загађујућим присуством, са тога погледа како уништавамо свет, уништићемо све нас заједно са тим светом. Најпростији узрочно - последични однос, а ми га још не схватамо довољно озбиљно да спасимо оно што се спасити може, да га побољшамо, повратимо, оживимо, смакнемо са ивице смрти.

Светлост коју ми проносимо, светлост којом смо ми осветлили универзум, свелост са којом трагамо за другима као што смо ми, али да ли такве постоје? јер све светлости су различите, али то је и лепота овог света. Можда мислимо да ће мо живети и на Марсу, Месецу, Венери или Сатурну…Занемарујемо и угрожавамо нашу прелепу Земљу у корист другх планета, које је и питање да ли можемо да постигнемо. Потцењујемо светлост која нас храни и пуни енергијом. Не штитимо је и не кажемо ово је моја планета, овде ми живимо, сачувајмо је, помозимо јој да се обнови, дајмо јој нашу светлост, узвратимо јој добробити коју нам она свакодневно пружа. Волимо делић нашег Сунца.

Светлост нашег знања, које смо до сада стекли, светлост медицине, која је прошла толике промене и напредује из часа у час са новим светлостима и световима које откривамо, да би смо побољшали овај свет и све светове других људи око нас. Здравом фали све, а болесом само једно… Светлост хируршких лампи коју већина види по рођењу, у сред живота или на крају. Светлост хирушких светала и светло знања медицинара, који су били толико радознали и засијали и топлином дочекали нову светлост и милионе нових светова у овај свет, или спасили многе светове од нестајања или барем покушали. Светлост којом они сјаје уз Божју помоћ је нама обичнима недодирљива.

…

Какво год било исконско или наше, светло и даље светли, и светлеће докле год нас има. Разни светови ће постојати и светлост ће увек наћи своје станиште у некоме од нас.